Reds

***Reds*** er en amerikansk biografisk dramafilm fra 1981, regissert av Warren Beatty. Filmen handler om livet til John Reed, en amerikansk journalist og forfatter som skrev om den russiske revolusjonen i boken *[[Ti dager som rystet verden]]*. I tillegg til Beatty har Diane Keaton og Jack Nicholson hovedroller.

Edward Herrmann, Jerzy Kosinski, Paul Sorvino, Maureen Stapleton, Gene Hackman, Ramon Bieri, Nicolas Coster og M. Emmet Walsh spiller biroller. Fredsaktivisten Scott Nearing, forfatteren Dorothy Frooks, reporteren George Seldes, frihetsforkjemperen Roger Nash Baldwin og skribenten Henry Miller medvirker som «øyevitner».

*Reds* vant tre Oscar-priser for beste regi (Beatty), beste kvinnelige birolle (Stapleton) og beste kinematografi (Vittorio Storaro). Filmen ble blant annet også nominert til Oscar for beste film, men den gikk til *[[Ildvognene]]*. Beatty ble til sammen nominert til fire Oscar-priser for filmarbeidet: beste film (som produsent), beste regi (som regissør), beste mannlige hovedrolle (som skuespiller) og beste originalmanus (som manusforfatter).

Komponisten Stephen Sondheim komponerte låten «Goodbye for Now» til filmen. Den ble senere spilt inn av Barbra Streisand til studioalbumet *[[The Movie Album]]*. Filmregissøren Christopher Nolan har sagt at *Reds* inspirerte noen av scenene i science fiction-filmen *[[Interstellar]]* (2014).

Det amerikanske filminstituttet (AFI) har kåret *Reds* til tidenes 9. beste storfilm fra USA, samt tidenes 55. beste kjærlighetsfilm fra USA.

## Handling
Den radikale forfatteren Jack Reed (Warren Beatty) møter den skjønne feministen Louise Bryant (Diane Keaton) i 1915. Det er begynnelsen på en stormfull romanse, men Bryants korte affære med manusforfatteren Eugene O'Neill (Jack Nicholson) truer lykken i forholdet. De gifter seg likevel og drar til Russland for å dekke saken om arbeidernes revolusjon. Tilbake i USA danner Jack sitt eget kommunistparti, men han må dra tilbake til Russland for å skape anerkjennelse for det. På veien hjem blir han tatt til fange og fengslet av anti-bolsjevistiske finner. Louise begir seg ut på en farlig reise for å redde Jack.

## Medvirkende

* Warren Beatty som John Silas «Jack» Reed
* Diane Keaton som Louise Bryant
* Edward Herrmann som Max Eastman
* Jerzy Kosinski som Grigory Zinoviev
* Jack Nicholson som Eugene O'Neill
* Paul Sorvino som Louis C. Fraina
* Maureen Stapleton som Emma Goldman
* Nicolas Coster som Paul Trullinger
* William Daniels som Julius Gerber
* M. Emmet Walsh som klubbtaler
* Ian Wolfe som Mr. Partlow
* Bessie Love som Mrs. Partlow
* Max Wright som Floyd Dell
* George Plimpton som Horace Whigham
* Harry Ditson som Maurice Becker
* Leigh Curran som Ida Rauh
* Kathryn Grody som Crystal Eastman
* Dolph Sweet som Big Bill Haywood
* Gene Hackman som Pete Van Wherry
* Nancy Duiguid som Jane Heap
* Dave King som Allan L. Benson
* Roger Sloman som Vladimir Lenin
* Stuart Richman som Leon Trotsky
* Oleg Kerensky som Alexander Kerensky
* John J. Hooker som Senator Overman
* Jan Triska som Karl Radek

## Utmerkelser

*Reds* vant tre Oscar-priser:
* Oscar for beste kvinnelige birolle — Maureen Stapleton
* Oscar for beste kinematografi — Vittorio Storaro
* Oscar for beste regi — Warren Beatty

Filmen ble også nominert til:
* Oscar for beste film — Beatty
* Oscar for beste mannlige hovedrolle — Beatty
* Oscar for beste mannlige birolle — Jack Nicholson
* Oscar for beste kvinnelige hovedrolle — Diane Keaton
* Oscar for beste originalmanus — Beatty, Trevor Griffiths
* Oscar for beste scenografi — Richard Sylbert, Michael Seirton
* Oscar for beste kostymedesign — Shirley Ann Russell
* Oscar for beste filmklipp — Dede Allen, Craig McKay
* Oscar for beste lydmiks — Dick Vorisek, Tom Fleischman, Simon Kaye

## Referanser


## Eksterne lenker
*